<classify> Kimbunga ambayo imefikisha pointi 17 na kushika nafasi ya nane kutoka nafasi ya 10 kwenye msimamo wa ligi hiyo ni kama imeendeleza ushindi baada ya kushinda idadi kama hiyo ya mabao timu hizo zilipokutana kwenye mzunguko wa kwanza.Katika mchezo huo Jangombe Boys ilionekana kuutawala katika dakika 17 za mwanzo za mchezo huo kwa kulenga mashambulizi ya nguvu langoni kwa wapinzani wao lakini walishindwa kuzitumia nafasi walizopata.Kimbunga ambayo imepanda daraja mwaka huu, ilishawahi kuifunga Mtende Rangers mabao 7-0 katika ligi hiyo.Ilionekana kujipanga vizuri na kufanikiwa kuandika bao la kwanza lililofungwa na Waziri Ramadhan katika dakika ya 28.Kuingia kwa bao hilo kulizidisha kasi ya mashambulizi kwa pande zote mbili na kufikia mapumziko kwa Kimbunga ikiwa inaongoza kwa bao hilo moja ambapo bao la pili lilifungwa na Khalfan Mgeni katika dakika ya 58.Jangombe Boys ambayo ipo nafasi ya tisa kwa kuwa na pointi 16, ilijipatia bao lake la kufutia machozi dakika ya 81 lililofungwa na Abrahman Othman.  <topic>: michezo 